PRITARTA

 Jonavos rajono savivaldybės

 administracijos direktoriaus

 2020 m. sausio 28 d.

 įsakymu Nr.13B- 115

 PATVIRTINTA

 Jonavos r. Kulvos Abraomo

 Kulviečio mokyklos direktoriaus

 2020 m. sausio 28 d.

 įsakymu Nr. V-15

**JONAVOS R. KULVOS ABRAOMO KULVIEČIO MOKYKLOS STRATEGINIS PLANAS 2020 – 2022 METAMS**

**TURINYS**

1. BENDROSIOS NUOSTATOS ......................................................................................................3

2. MOKYKLOS PRISTATYMAS .....................................................................................................3

3. SITUACIJOS ANALIZĖ ...............................................................................................................4

3.1. 2017 – 2019 metų strateginio plano įgyvendinimo analizė ..........................................................4

3.2. Mokyklos vidinės situacijos (SSGG) analizė ...............................................................................5

3.3. Mokyklos išorinės aplinkos analizė ..............................................................................................6

4. MOKYKLOS VEIKLOS STRATEGIJA 2020 – 2022 M. ............................................................7

4.1. Mokyklos vizija ............................................................................................................................7

4.2. Mokyklos misija ...........................................................................................................................7

4.3. Mokyklos filosofija ......................................................................................................................7

4.4. Mokyklos vertybės .......................................................................................................................7

4.5. Prioritetai ......................................................................................................................................7

4.6. Strateginiai tikslai ir uždaviniai ....................................................................................................7

5. STRATEGIJOS REALIZAVIMO PRIEMONIŲ PLANAS ...........................................................7

6. STRATEGINIO PLANO ĮGYVENDINIMO PRIEŽIŪRA ............................................. ...........14

**1 SKYRIUS**

**BENDROSIOS NUOSTATOS**

 Jonavos r. Kulvos Abraomo Kulviečio mokyklos 2020 – 2022 metų strateginis planas parengtas vadovaujantis Valstybinės švietimo 2013 – 2022 metų strategijos nuostatomis, Valstybės pažangos strategija „Lietuvos pažangos strategija „Lietuva 2030“, Bendrojo lavinimo ugdymo turinio formavimo, vertinimo, atnaujinimo ir diegimo įgyvendinimo strategija, Lietuvos Respublikos švietimo įstatymu, Geros mokyklos koncepcija, Jonavos rajono savivaldybės bendrojo ugdymo mokyklų tinklo pertvarkos 2016 – 2020 metų bendruoju planu, mokyklos nuostatais, mokyklos veiklos kokybės įsivertinimo išvadomis bei mokyklos bendruomenės siūlymais.

 Mokyklos strateginį planą rengė darbo grupė, sudaryta mokyklos direktoriaus 2019 m. lapkričio 18 d. įsakymu Nr. V – 247. Šio plano projektas svarstytas 2019 m. gruodžio 30 d. mokyklos tarybos posėdyje ir jam pritarta protokoliniu sprendimu.

**2 SKYRIUS**

 **MOKYKLOS PRISTATYMAS**

 Mokykloje vykdomos ikimokyklinio, priešmokyklinio, pradinio, pagrindinio, neformaliojo švietimo programos, teikiama švietimo pagalba specialiųjų ugdymosi poreikių turintiems mokiniams. Aktyviai vykdomos prevencinės, projektinės, pažintinės, socialinės, etnokultūrinės, karjeros planavimo, kultūrinės, popamokinės veiklos. Mokykloje šiuo metu dirba 19 mokytojų, 3 ikimokyklinio ugdymo auklėtojai, 3 pagalbos mokiniui specialistai. Mokytojo kvalifikacinę kategoriją turi 2 mokytojai, vyr. mokytojo kvalifikacinę kategoriją – 13, mokytojo metodininko – 4. Nuo 2019 m. rugsėjo mėn. mokykloje ugdomi 135 mokiniai, yra 12 klasių (grupių) komplektų. Visiško integravimo būdu mokosi 26 (19,3 proc.) specialiųjų ugdymosi poreikių turintys mokiniai. Mokykloje veikia vaiko gerovės komisija, kuri organizuoja specialųjį mokinių ugdymą. Mokiniai iš tolimesnių kaimų (Ručiūnų, Ragožių, Naujasodžio, Čičinų, Batėgalos, Preišiogalėlės, Gineikių, Žinėnų, Šabūniškių) pavežami dviem mokykliniais autobusais. Į mokyklą pavežami 77 mokiniai (57 proc.). Nemokamą maitinimą gauna 43 mokiniai (31,8 proc.).

 Mokyklos tėvų bendruomenę sudaro 67 šeimos, iš jų 21 socialiai remtina, 6 socialinės rizikos šeimos. 80 mokinių gyvena pilnose šeimose, 15 vaikų augina vienišos mamos.

 Mokykla finansuojama iš valstybės (ugdymo lėšos) ir savivaldybės (aplinkos lėšos) biudžetų. Iš ugdymo lėšų yra finansuojama 20,34 etato, iš savivaldybės biudžeto – 12,5 etato, ikimokyklinio ugdymo – 5,2 etato.

 Renovuota mokyklos pastato išorė. Mokyklos priestate įrengtos patalpos ikimokyklinio ugdymo veiklai. Mokykloje yra biblioteka, sporto salė, stadionas, 11 kabinetų, valgykla. Mokykloje ugdymas organizuojamas kabinetiniu būdu. Kultūrinių, pažintinių dienų metu mokiniai turi galimybę ugdyti savo bendrąsias kompetencijas netradiciniais ugdymo metodais (darbas mišriose grupėse, projektų, kūrybinių darbų rengimas ir viešas pristatymas mokykloje, informacijos paieška ir sisteminimas naudojant IKT, ekskursijos). Įvairių renginių, švenčių progomis mokyklos viešos erdvės puošiamos mokinių darbais. Pagal turimas galimybes turtinami kabinetai, nuolat atnaujinama informacija mokyklos stenduose. Įvairių dalykų pamokos organizuojamos informacinių technologijų kabinete, kraštotyros kampelyje, šokių salėje, bibliotekoje.

 Kiekvieną vasarą mokyklos biudžeto lėšomis atliekami einamieji patalpų remontai: dažomos palangės, koridorių ir kabinetų durys, remontuojami suolai, kėdės, spintos ir kt.

 Mokyklos tradicijos puoselėjamos organizuojant įvairius popamokinius renginius, siekiama įtraukti mokinių tėvus ir vietos bendruomenę. Neformaliojo švietimo veikloje dalyvauja apie 90 proc. mokinių. Mokiniai skatinami atrasti tinkamas veiklas savirealizacijai popamokinėje veikloje, aktyviai dalyvauti socialinėje - pilietinėje veikloje.

**3 SKYRIUS**

 **SITUACIJOS ANALIZĖ**

**3.1. 2017 – 2019 metų strateginio plano įgyvendinimo analizė**

 2017 – 2019 metų mokyklos strateginio plano tikslai ir jų įgyvendinimo uždaviniai buvo:

|  |  |
| --- | --- |
| **Strateginis tikslas** | **Uždaviniai** |
| 1. Siekti ugdymo(si) kokybės ir veiksmingumo. | 1. Tobulinti ugdomąją veiklą, siekiant mokytojo ir mokinio kūrybiškumo bei veiklų dermės.2. Gerinti mokinių pasiekimus, teikiant veiksmingą mokymosi pagalbą.3. Tikslingai taikyti įvairius integracijos būdus ugdymo procese. |
| 2. Siekti mokinio asmenybės ūgties ir brandos, kuriant saugią, sveiką, modernią ugdymosi aplinką, stiprinant partnerystę ir kūrybiškumą. | 1. Siekti kiekvieno mokinio asmenybės ūgties.2. Kurti modernią, mokytis įgalinančią aplinką.3. Telkti mokyklos bendruomenę mokytis ir veikti komandoje. |

 Įgyvendinant pirmąjį tikslą „Siekti ugdymo(si) kokybės ir veiksmingumo” buvo tobulinama ugdomoji veikla, siekiant mokytojo ir mokinio kūrybiškumo bei veiklų dermės, gerinami mokinių pasiekimai, teikiant veiksmingą mokymosi pagalbą, tikslingai taikomi įvairūs integracijos būdai ugdymo procese. Mokytojų tarybos posėdžiuose svarstyti klausimai: „Mokinių individualios pažangos stebėjimo, fiksavimo, rezultatų analizavimo ir reflektavimo įtaka mokinių ugdymosi kokybei”, „Mokinių pažangos ir lankomumo lyginamosios analizės”, „NMPP testų rezultatų analizės”, „Šiuolaikinė pamoka: inovatyvių ugdymo(si) metodų ir priemonių taikymas dalykų pamokose”. Tai įtakojo mokinių mokymosi pasiekimus. Metodinės tarybos posėdžiuose mokytojai dalijosi gerąja patirtimi, analizavo vestas atviras, integruotas pamokas, kuriose dėmesys buvo skiriamas ugdymo(si) kokybei ir veiksmingumui. Klasių vadovų metodinėje grupėje kas pusmetį aptariamas vadovavimo klasei modelis, individualios mokinių pažangos siekimas, tobulinimas, mokinių asmeninės pažangos tobulėjimo planų sudarymas, pildymo dažnumas. Mokiniai buvo mokomi objektyviai, pagal konkrečius vertinimo kriterijus įsivertinti savo gebėjimus ir numatyti tolimesnio mokymosi žingsnius, siekiant pagerinti individualią pažangą. Atnaujintas mokinių individualios pažangos stebėjimo, fiksavimo, analizavimo ir pagalbos mokiniui teikimo tvarkos aprašas, numatytos administracijos, klasės vadovų, mokytojų, tėvų (globėjų, rūpintojų) funkcijos. Buvo vykdyta mokymosi pokyčių lyginamoji analizė, numatytos priemonės mokinių mokymosi pasiekimams gerinti. Stebėtos mokytojų vedamos pamokos ir teikiamos rekomendacijos mokytojams. Mokytojai teikė skirtingų gebėjimų mokiniams individualią pedagoginę pagalbą. Organizuojant ugdomąją, projektinę ir kitą mokiniams patrauklią veiklą netradicinėse aplinkose, už mokyklos ribų, pagerėjo mokinių mokymosi motyvacija. Mokiniai buvo skatinami aktyviai dalyvauti įvairiuose konkursuose, projektuose, varžybose, olimpiadose ir kt. Mokytojai bendrakultūrines, profesines ir bendrąsias, specialiąsias kompetencijas gilino kvalifikacijos tobulinimo seminaruose, mokymuose ugdymo organizavimo klausimais, analizuodami pedagoginę literatūrą, stebėdami atviras pamokas, rengė pranešimus, pateiktis. Gerosios patirties sklaida, sistemingas bendravimas ir bendradarbiavimas tarpusavyje sudarė sąlygas gerinti pamokos vadybą, ugdymo(si) kokybę, tobulinti mokyklos veiklą.

 Šios priemonės padėjo siekti ugdymo(si) kokybės ir veiksmingumo.

 Įgyvendinant antrąjį tikslą „Siekti mokinio asmenybės ūgties ir brandos, kuriant saugią, sveiką, modernią ugdymosi aplinką, stiprinant partnerystę ir kūrybiškumą” buvo siekiama kiekvieno mokinio asmenybės ūgties, kuriama moderni, mokytis įgalinanti aplinka, telkiama mokyklos bendruomenė mokytis ir veikti komandoje. Įvairiose organizuojamose veiklose buvo formuojama mokinių savimonė, vertybinės nuostatos, ugdomos bendrosios ir dalykinės kompetencijos. Mokiniai buvo mokomi įvertinti savo asmeninę kompetenciją, konstruktyviai spręsti problemas, rinktis sveiką gyvenimo būdą. Užtikrinant saugią ir sveiką ugdymosi aplinką, mokykloje buvo vykdoma OPKUS. Po 2018 m. atlikto audito mokykla gavo „Olweus mokyklos” vardą 2018 – 2019 m. m. Mokykla taip pat dalyvauja sveikatą stiprinančių mokyklų veikloje, parengta ir patvirtinta sveikatos stiprinimo programa 2019 – 2023 metams „Sveikatos ABC”. Informacijos sklaida mokyklos internetiniame puslapyje, lankstinukuose, mokyklos laikraštyje „Kulviečiukas” aktualiais mokyklos veiklos klausimais stiprino partnerystės ryšius tarp mokyklos bendruomenės narių. Organizuotos tradicinės šventės, renginiai, pilietinės akcijos, prevenciniai ir pilietiškumo projektai, išvykos, įtraukiant tėvus ir socialinius partnerius, sudarė sąlygas įvairiapusiam bendradarbiavimui. Plėtojant mokyklos bendruomenės ir socialinių partnerių ryšius, buvo vykdomas profesinis švietimas ir veiklinimas, organizuojant išvykas į Jonavos, Kauno, Kėdainių rajonų įstaigas ir įmones. Atnaujinta dalis mokyklos patalpų, įrengtas bėgimo takas mokyklos stadione. Ugdymo procesas vyksta saugioje, estetiškoje aplinkoje.

 Taigi, saugios, sveikos, modernios ugdymosi aplinkos kūrimas, stiprinant partnerystę ir kūrybiškumą, padėjo siekti mokinio asmenybės ūgties ir brandos.

**3.2. Mokyklos vidinės situacijos (SSGG) analizė**

|  |  |
| --- | --- |
| Stiprybės | Silpnybės |
| Svarbus mokyklos vaidmuo kaimo bendruomenėje.Mokytojai susipažinę su mokinių mokymosi galimybėmis.Sisteminga rūpinimosi mokiniais politika, dėmesys skirtingų gebėjimų vaikams ir mokiniams.Mokyklos veikla planuojama, atsižvelgiant į veiklos įsivertinimo rekomendacijas.Neformaliojo švietimo įvairovė.Mokyklos aplinkos jaukumas.Klasių mikroklimatas palankus ugdymui ir mokymuisi.Efektyvi klasių vadovų veikla.Įvairiapusiai ir tikslingi mokyklos ryšiai praturtina, aktyvina ir praplečia mokinių neformalųjį švietimą.Mokyklos bendruomenės narių santykiai grindžiami pagarbos, pasitikėjimo, lojalumo principais. | Silpna dalies mokinių mokymosi motyvacija ir žemi akademiniai pasiekimai.Specialiųjų ugdymosi poreikių turinčių mokinių skaičiaus didėjimas.Nepakankama tėvų pagalba vaikui, siekiant geresnių mokymosi rezultatų.Ne visi bendruomenės nariai laikosi priimtų susitarimų. |
| Galimybės | Grėsmės |
| Mokinių mokymosi kokybės gerinimas taikant įvairius ugdymo metodus, veiklas organizuojant netradicinėse aplinkose.Mokyklos dalyvavimas projektuose ir programose sudarys galimybes stiprinti mokyklos ugdymo aplinkas.Mokymosi aplinkų gerinimas.Didėjančios prieigos galimybės mokiniams prie šiuolaikiško ugdymo turinio patraukliomis formomis ir priemonėmis.Tikslingi ir rezultatyvūs mokyklos ryšiai su socialiniais partneriais | Neigiamų socialinių reiškinių egzistavimas (bedarbystė, emigracija, socialinė rizika, didėjantis agresyvumas, tėvų abejingumas savo vaikų poreikiams bei problemoms).Didėjantis mokinių, turinčių specialiųjų ugdymosi poreikių, skaičius. |

**3.3. Mokyklos išorinės aplinkos analizė**

 Mokyklos išorinė aplinka analizuojama PEST (politiniai, ekonominiai, socialiniai, technologiniai veiksniai) analizės metodu.

|  |  |
| --- | --- |
| 1. Politiniai veiksniai. | Jonavos r. Kulvos Abraomo Kulviečio mokykla yra biudžetinė įstaiga, savo veiklą grindžianti Lietuvos Respublikos Konstitucija, Lietuvos Respublikos švietimo įstatymu, Vaiko teisių konvencija, Lietuvos Respublikos Vyriausybės nutarimais, Švietimo, mokslo ir sporto ministro įsakymais, kitais teisės aktais, Jonavos rajono savivaldybės tarybos sprendimais, administracijos direktoriaus įsakymais ir kitais teisės aktais bei Jonavos r. Kulvos Abraomo Kulviečio mokyklos nuostatais. Mokykla vykdo ikimokyklinio, priešmokyklinio, pradinio, pagrindinio, neformaliojo švietimo programas. |
| 2. Ekonominiai veiksniai. | Mokyklos veiklą įtakoja Lietuvos Respublikos ekonomikos rodikliai. Dalį išlaidų (ugdymo lėšas) finansuoja valstybė, o kitą dalį (aplinkos lėšas) – rajono savivaldybė. Mokyklai ugdymo lėšų pakanka ugdymo planui realizuoti, mokytojų kvalifikacijai tobulinti ir vadovėliams įsigyti, mokymo priemonėms ir pažintinei veiklai. Mokinių pažintinei veiklai naudojamos rėmėjų lėšos. Mokyklos bendruomenės nariai skiria 2 proc. gyventojų pajamų mokesčio dalį mokyklai. Lėšos panaudojamos ugdymo reikmėms. |
| 3. Socialiniai veiksniai. | Dalies gyventojų sunki socialinė padėtis didina socialinius švietimo sistemos, taip pat ir mokyklos įsipareigojimus. Didėja nedarniose šeimose augančių vaikų bei socialiai problemiškų mokinių skaičius. Daugėja mokinių, kuriems mokykloje būtina teikti socialinę, specialiąją ir psichologinę pagalbą. Mokykloje 31,8 proc. mokinių gauna nemokamą maitinimą. Toliau nei 3 km nuo mokyklos gyvena 57 proc. mokinių, visi jie yra pavežami mokykliniu autobusu. Nepalanki Lietuvos demografinė padėtis turi įtakos mokyklai. Mokyklos tėvų bendruomenę sudaro 67 šeimos, iš jų 21 socialiai remtina, 6 socialinės rizikos šeimos. 80 mokinių gyvena pilnose šeimose, 15 vaikų augina vienišos mamos. |
| 4. Technologiniai veiksniai. | Lietuvoje pastebimas visuomenės kompiuterinio raštingumo augimas. Informacinių technologijų plėtros kryptys apibrėžtos Lietuvos nacionalinėje informacinės visuomenės plėtros koncepcijoje. Valstybinės švietimo 2013 – 2022 metų strategijos nuostatose yra akcentuojama švietimo plėtotės kokybė, kuri turi būti užtikrinama modernizuojant bendrąjį ugdymą, atnaujinant mokyklas ir gerinant švietimo aprūpinimą.Jonavos r. Kulvos Abraomo Kulviečio mokykloje yra 38 kompiuteriai, prijungti prie internetinio ryšio, visose klasėse yra kompiuterizuotos mokytojų darbo vietos. Klasėse įrengta 12 stacionarių vaizdo projektorių. Veiklos kokybės įsivertinimas vykdomas naudojantis IQESonline sistemos galimybėmis. Mokykloje visi mokytojai geba naudotis informacinėmis technologijomis, jas taiko savo dalyko pamokose. |

**4 SKYRIUS**

 **KULVOS ABRAOMO KULVIEČIO MOKYKLOS VEIKLOS STRATEGIJA**

**2020 – 2022 METAMS**

**4.1. Mokyklos vizija**

 Nuolat besimokanti, atvira kaitai, veikli, telkianti Kulvos seniūnijos bendruomenę švietimo institucija.

**4.2. Mokyklos misija**

Ugdyti mokinių vertybines nuostatas, bendrąsias ir dalykines kompetencijas, atsižvelgiant į kiekvieno mokinio poreikius ir gebėjimus, rengti juos tolimesniam mokymuisi, profesinei karjerai ir savarankiškam gyvenimui besikeičiančioje visuomenėje.

**4.3. Mokyklos filosofija**

 Šiame pasaulyje svarbu ne tai, kur stovime, o kuria kryptimi judame...(O. V. Holmsas)

**4.4. Mokyklos vertybės**

 Mokymasis ir tobulėjimas, bendradarbiavimas, kūrybiškumas.

**4.5. Prioritetai**

**1 prioritetas.** Ugdymo(si) kokybės ir mokinių pasiekimų gerinimas.

**2 prioritetas.** Mokyklos bendruomenės kultūros puoselėjimas.

**4.6. Strateginiai tikslai ir uždaviniai**

**1. Tikslas.** Gerinti ugdymo procesą, siekiant visuminės mokinio pažangos.

**Uždaviniai:**

* 1. Tobulinti, analizuoti ir planuoti individualią mokinių pažangą.
	2. Gerinti mokinių pasiekimus, diferencijuojant, individualizuojant ir suasmeninat mokymą(si).
	3. Tobulinti vertinimą ugdant.

**2. Tikslas.** Kurti pilietišką, kūrybišką, sveikai ir saugiai gyvenančią bendruomenę.

**Uždaviniai:**

2.1. Formuoti mokinių savivoką ir savivertę, stiprinant asmeninius santykius ir socialines emocines kompetencijas.

2.2. Formuoti savitą mokyklos kultūrą, saugią ir palankią mokymo(si) aplinką.

2.3. Motyvuoti bendruomenės narius dalyvauti mokyklos veikloje, stiprinant pilietiškumą, kūrybiškumą ir lyderystę.

**5 SKYRIUS**

 **STRATEGIJOS REALIZAVIMO PRIEMONIŲ PLANAS**

**1 prioritetas.** Ugdymo(si) kokybės ir mokinių pasiekimų gerinimas.

**Tikslas**. Gerinti ugdymo procesą, siekiant visuminės mokinio pažangos.

|  |  |  |  |  |  |
| --- | --- | --- | --- | --- | --- |
| Uždaviniai | Priemonės | Vykdymo laikas | Vykdytojai | Lėšos | Laukiamas rezultatas |
| Tobulinti, analizuoti ir planuoti individualią mokinių pažangą | Tobulinti pamokos organizavimą, atsižvelgiant į kiekvieno mokinio poreikius | 2020 –2022 m.  | Mokyklos vadovai, mokytojai, specialistai, teikiantys pagalbą mokiniui | Ugdymo lėšos, žmogiškieji ištekliai | Gerės kiekvieno mokinio mokymosi optimalumas pamokoje. |
| Kiekvieno mokinio individualios pažangos stebėjimo ir vertinimo sistemos tobulinimas, analizė ir naujų strategijų paieška | 2020 -2022 m. | Dalykų mokytojai,klasių vadovai, metodinės grupės | Ugdymo lėšos, žmogiškieji ištekliai | Bus organizuojama kiekvieno mokinio individualios pažangos stebėsena, analizė. Mažės mokymosi nesėkmių. |
| Mokymosi rezultatų (diagnostinių, NMPP, PUPP) analizė ir panaudojimas ugdymo procesui tobulinti | 2020 -2022 m. | Mokyklos vadovai, dalykų mokytojai, klasių vadovai, metodinės grupės, metodinė taryba | Ugdymo lėšos, žmogiškieji ištekliai | Ugdymas organizuojamas atsižvelgiant į mokinių mokymosi rezultatus |
| Ugdymo kokybės gerinimo veiklų planavimas | 2020 -2022 m. | Mokyklos vadovai, dalykų mokytojai, metodinės grupės, metodinė taryba | Ugdymo lėšos, žmogiškieji ištekliai | Bus planuojamos veiklos ugdymo kokybės gerinimui. Gerės mokinių pasiekimai. |
| Efektyvios ugdymosi pagalbos teikimas įvairių poreikių mokiniams | 2020 -2022 m. | Dalykų mokytojai, specialistai, teikiantys pagalbą mokiniui | Ugdymo lėšos, žmogiškieji ištekliai | Mokiniams teikiama ugdymosi pagalba, organizuojamos individualios konsultacijos. Gerės ugdymosi rezultatai. |
| Mokinių mokėjimo mokytis kompetencijos ugdymas | 2020 –2022 m. | Dalykų mokytojai, klasių vadovai | Ugdymo lėšos, žmogiškieji ištekliai | Tobulės mokinių mokėjimo mokytis kompetencija. Gerės individuali mokinių pažanga. |
| Mokytojų profesinių kompetencijų tobulinimas | 2020 -2022 m. | Dalykų mokytojai, klasių vadovai | Ugdymo lėšos, žmogiškieji ištekliai | Mokytojai pagilins profesines, bendrąsias, specialiąsias kompetencijas |
| Gerosios patirties sklaida | 2020 –2022 m. | Dalykų mokytojai | Žmogiškieji ištekliai | Mokytojai per mokslo metus praves bent po vieną atvirą pamoką. Pagerės pamokos optimalumas, mokytojai patobulins profesines kompetencijas |
| Gerinti mokinių pasiekimus, diferencijuojant, individualizuojant ir suasmeninat mokymą(si) | Mokinių skirtybių (asmeninių ir ugdymosi poreikių, interesų, gebėjimų, mokymosi stilių) pažinimas | 2020 –2022 m. | Dalykų mokytojai, pagalbos mokiniui specialistai | Ugdymo lėšos, žmogiškieji ištekliai | Mokytojai pažins mokinių skirtybes, į kurias atsižvelgiant organizuos ugdymą. |
| Tikslingas ugdymo plano galimybių naudojimas skirtingų poreikių ir gebėjimų mokinių ugdymui | 2020 -2022 m.  | Mokyklos vadovai,dalykų mokytojai, pagalbos mokiniui specialistai | Ugdymo lėšos, žmogiškieji ištekliai | Tikslingai panaudotos ugdymo plano valandos sudarys galimybes mokinių poreikių tenkinimui. |
| Mokymosi diferencijavimas, individualizavimas ir suasmeninimas | 2020 – 2022 m. | Dalykų mokytojai, pagalbos mokiniui specialistai | Ugdymo lėšos, žmogiškieji ištekliai | Mokinių mokymasis pagal gebėjimus skatins motyvaciją siekti geresnių mokymosi rezultatų. |
| Teikti veiksmingą mokytojų ir specialistų pagalbą įvairių poreikių turintiems mokiniams | 2020 -2022 m. | Dalykų mokytojai, pagalbos mokiniui specialistai | Ugdymo lėšos, žmogiškieji ištekliai | Veiksmingos pagalbos teikimas motyvuos įvairių poreikių mokinius siekti geresnių mokymosi rezultatų. |
| Neformaliojo švietimo veiklų organizavimas pagal mokinių poreikius | 2020 -2022 m. | Mokyklos vadovai, dalykų mokytojai, klasių vadovai | Ugdymo lėšos, žmogiškieji ištekliai | Neformaliojo švietimo veiklos pagal mokinių poreikius padės siekti geresnių akademinių pasiekimų. |
| NMPP organizavimas, vykdymas ir rezultatų aptarimas | 2020 -2022 m. | Mokyklos vadovai, dalykų mokytojai, metodinės grupės, dalykų mokytojai | Ugdymo lėšos, žmogiškieji ištekliai | Aptarti mokinių pasiekimų rezultatai skatins ieškoti veiksmingesnių būdų mokinių pasiekimų gerinimui. |
| PUPP rezultatų lyginamoji analizė su dalykų metiniais mokinių mokymosi pasiekimais | 2020 -2022 m. | Mokyklos vadovai, dalykų mokytojai | Ugdymo lėšos, žmogiškieji ištekliai | Palyginta PUPP ir metinių rezultatų atitiktis. Bus pakoreguoti dalykų ilgalaikiai ir trumpalaikiai planai |
| Tiriamosios veiklos mokinių pasiekimų ir pažangos pokyčiams pamatuoti vykdymas  | 2020 -2022 m. | Mokyklos vadovai, dalykų mokytojai | Ugdymo lėšos, žmogiškieji ištekliai | Tyrimų rezultatų panaudojimas padės numatyti tolimesnes veiklos strategijas darbui su įvairių gebėjimų mokiniais |
| Tobulinti vertinimą ugdant | Patobulinti mokinių pažangos vertinimo ir įsivertinimo tvarkos aprašą | 2021 m.  | Mokyklos vadovai, dalykų mokytojai | Ugdymo lėšos, žmogiškieji ištekliai | Bus atnaujinti vertinimo kriterijai. |
| Taikyti ir derinti įvairius vertinimo būdus | 2020 – 2022 m.  | Dalykų mokytojai | Ugdymo lėšos, žmogiškieji ištekliai | Gerės mokinių mokymosi pasiekimai ir asmeninė pažanga |
| Formuoti mokinių pažangą skatinantį grįžtamąjį ryšį  | 2020 – 2022 m. | Dalykų mokytojai | Ugdymo lėšos, žmogiškieji ištekliai | Siekiama abipusio grįžtamojo ryšio, padedančio siekti optimalios asmeninės pažangos |
| Taikyti ugdymo veiklose įvairius įsivertinimo ir refleksijos metodus  | 2020 -2022 m.  | Dalykų mokytojai, metodinės grupės | Ugdymo lėšos, žmogiškieji ištekliai | Stiprės mokymosi motyvacija, pasitikėjimas savimi, objektyvus požiūris į savo pasiekimus ir daromą pažangą |

**2 prioritetas.** Mokyklos bendruomenės kultūros puoselėjimas.

**Tikslas.** Kurti pilietišką, kūrybišką, sveikai ir saugiai gyvenančią bendruomenę.

|  |  |  |  |  |  |
| --- | --- | --- | --- | --- | --- |
| Uždaviniai | Priemonės | Vykdymo laikas | Vykdytojai | Lėšos | Laukiamas rezultatas |
| Formuoti mokinių savivoką ir savivertę, stiprinant asmeninius santykius ir socialines emocines kompetencijas | Mokinio asmenybės savivokos, savivertės formavimas | 2020 – 2022 m. | Dalykų mokytojai, klasių vadovai, specialistai, teikiantys pagalbą mokiniui | Ugdymo lėšos, žmogiškieji ištekliai | Mokiniai gebės įvertinti savo asmeninę kompetenciją, konstruktyviai spręs problemas, rinksis sveiką gyvenimo būdą |
| Ugdyti mokinių vertybines nuostatas, organizuojant pilietines, kultūrines, socialines veiklas | 2020 –2022 m. | Mokyklos vadovai, dalykų mokytojai,klasių vadovai | Ugdymo lėšos, žmogiškieji ištekliai | Bus organizuojami renginiai, išvykos, projektai, konkursai, susitikimai, kurių metu bus formuojama mokinių tautinė savimonė, vertybinės nuostatos, ugdomos bendrosios ir dalykinės kompetencijos |
| Ugdymo karjerai organizavimas | 2020 –2022 m. | Mokyklos vadovai, klasių vadovai, dalykų mokytojai | Ugdymo lėšos, žmogiškieji ištekliai | Organizuojamos pažintinės dienos, renginiai, išvykos į įvairias įmones ir organizacijas, profesinis veiklinimas padės mokiniams pažinti save, įvertinti savo polinkius bei numatyti tolimesnį karjeros pasirinkimą |
| Kultūros paso veiklų organizavimas | 2020 –2022 m. | Mokyklos vadovai, dalykų mokytojai, klasių vadovai | Ugdymo lėšos, žmogiškieji ištekliai | Bus stiprinami mokinių asmeniniai santykiai ir socialinės emocinės kompetencijos |
| Pažintinės, kultūrinės veiklos organizavimas | 2020 –2022 m.  | Mokyklos vadovai, dalykų mokytojai, klasių vadovai | Ugdymo lėšos, žmogiškieji ištekliai | Bus ugdomos mokinių komunikavimo, socialinės, pažinimo ir kt. kompetencijos, asmenybės socialumas |
| Mokyklos ir šeimos renginių ir projektų organizavimas | 2020– 2022 m. | Klasių vadovai, dalykų mokytojai, specialistai, teikiantys pagalbą mokiniui | Ugdymo lėšos, žmogiškieji ištekliai | Bus organizuojama kasmet po du šeimos renginius. Stiprės ryšiai tarp mokyklos ir mokinių šeimų |
| Formuoti savitą mokyklos kultūrą, saugią ir palankią mokymo(si) aplinką | Tradicinių mokyklos renginių organizavimas | 2020 –2022 m. | Mokyklos vadovai, dalykų mokytojai | Ugdymo lėšos, aplinkos lėšos, žmogiškieji ištekliai | Bus formuojama savita mokyklos kultūra |
| Ugdymo erdvių kūrimas ir modernizavimas | 2020 – 2022 m. | Mokyklos vadovai | Ugdymo lėšos, aplinkos lėšos, žmogiškieji ištekliai | Bus atnaujintos ir modernizuotos ugdymo erdvės. Ugdymo procesas vyks saugioje, estetiškoje aplinkoje |
| Mokyklos darbo tvarkos taisyklių atnaujinimas | 2020 m. | Mokyklos vadovai, darbo grupė | Ugdymo lėšos, žmogiškieji ištekliai | Bus atnaujintos mokyklos darbo tvarkos taisyklės, efektyviai sprendžiamos problemos |
| Organizuoti edukacinius užsiėmimus, išvykas už mokyklos ribų - „mokykla be sienų” | 2020 – 2022 m. | Mokyklos vadovai, dalykų mokytojai | Ugdymo lėšos, paramos lėšos, žmogiškieji ištekliai | Bus suteikta mokiniams galimybė įgyti įvairesnės patirties ir susieti mokymąsi su savo interesais |
| Taikyti Olweus patyčių prevencijos užtikrinimo sistemą | 2020 – 2022 m. | Mokyklos bendruomenė | Ugdymo lėšos, žmogiškieji ištekliai | Bus ugdoma tolerancija, gerės mokinių tarpusavio santykiai, mokyklos mikroklimatas |
| Organizuoti ir vykdyti prevencines programas | 2020 – 2022 m. | Mokyklos bendruomenė | Ugdymo lėšos, žmogiškieji ištekliai | Formuosis tvirtesnės vertybinės nuostatos, stiprės mokinių socialinis sąmoningumas, didės užimtumas |
| Įvairiapusiškas virtualios aplinkos panaudojimas | 2020 – 2022 m. | Mokyklos vadovai, dalykų mokytojai | Ugdymo lėšos, žmogiškieji ištekliai | Padės mokiniams gilinti dalykų žinias, pristatyti darbus ir diskutuoti, tyrinėti ir eksperimentuoti, mokytis bendradarbiaujant |
| Motyvuoti bendruomenės narius dalyvauti mokyklos veikloje, stiprinant pilietiškumą, kūrybiškumą ir lyderystę | Mokyklos bendruomenės narių skatinimas lyderystei mokykloje ir už jos ribų | 2020 – 2022 m. | Mokyklos vadovai, metodinė taryba, dalykų mokytojai | Ugdymo lėšos, žmogiškieji ištekliai | Mokyklos bendruomenė veiks kartu, siekdama bendrų tikslų. Mokyklos bendruomenė teiks daugiau idėjų bei siūlymų mokyklos veiklos kokybei gerinti |
| Plėtoti bendravimą ir bendradarbiavimą su mokinių tėvais | 2020 –2022 m. | Mokyklos vadovai, klasių vadovai, dalykų mokytojai | Ugdymo lėšos, žmogiškieji ištekliai | Bus organizuojamas tėvų švietimas. Mokytojai ir tėvai bendradarbiaus palaikydami ir skatindami mokinio pažangą. Tėvai dalyvaus įvairiose mokyklos veiklose, inicijuos naujas |
| Partnerystės su socialiniais partneriais stiprinimas | 2020 –2022 m. | Mokyklos vadovai, klasių vadovai, dalykų mokytojai | Ugdymo lėšos, žmogiškieji ištekliai | Bus organizuojami bendri renginiai, dalijamasi gerąja patirtimi |
| Mokyklos veiklos viešinimas | 2020 – 2022 m. | Mokyklos vadovai, dalykų mokytojai | Ugdymo lėšos, žmogiškieji ištekliai | Bus viešinama informacija apie mokyklos veiklą, formuojamas teigiamas mokyklos įvaizdis |

**6 SKYRIUS**

 **STRATEGINIO PLANO ĮGYVENDINIMO PRIEŽIŪRA**

 Jonavos r. Kulvos Abraomo Kulviečio mokykla 2020 – 2022 m. strateginiam planui įgyvendinti rengia metines veiklos programas, pagal jų įgyvendinimo lygį koreguoja strateginį planą. Strateginio plano įgyvendinimo priežiūra atliekama viso proceso metu ir visais lygiais. Mokyklos vadovai vieną kartą per metus mokyklos strateginio plano vykdymą pristato mokyklos tarybai. Tokiu būdu mokyklos bendruomenė turi galimybę stebėti ir vertinti, kaip įgyvendinami strateginiai tikslai ir numatyta veikla. Mokyklos direktorius ir direktoriaus pavaduotojas ugdymui sistemingai analizuoja, vertina strateginio plano įgyvendinimą. Strateginio plano įgyvendinimo ataskaita rengiama 2022 – ųjų metų gruodžio mėnesį.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Mokyklos tarybos

2019 m. gruodžio 30 d.

protokoliniu nutarimu

(protokolas Nr. LS - 15)